
Az amerikai kisebbségek részvételének változása az újkori nyári olimpiai játékokon

Az amerikai kisebbségi sportolók megítélése sokat változott 1896 óta. Kezdetben a részvételüket, később a médiában betöltött szerepüket vizsgálták a kutatók. Az amerikai kisebbségek tagjainak meg kellett küzdeniük az egyenlő bánásmódért; és a sport az a terület, ahol ebben sikeresek lehetnek. Dolgozatomban konkrét példákat sorakoztatok fel annak demonstrálására, hogy milyen mértékben és hogyan változott a kisebbségi amerikai sportolók helyzete az olimpiákon a kezdetektől napjainkig. Továbbá olyan esetekkel is foglalkozom, melyek az Olimpiai okirat egyenlő bánásmódról szóló paragrafusának megszegését példázzák. Úgy gondolom, hogy az olimpiai játékok ─ és a sport általában ─ kitűnő eszköz a származásból adódó különbségek kiegyenlítésére; és nagyban hozzájárult az amerikai kisebbségek egyenjogúságához az Egyesült Államokban. Továbbá példákkal bizonyítom, hogy jelentős változást tapasztalhatunk az amerikai kisebbségi sportolók megítélésében, annak ellenére, hogy bizonyos sztereotípiák továbbra is jelen vannak.



